Тәртіптік билік

Тәртіптік билік- әскерлердің жауынгерлік қабілеттілігі мен тұрақты жауынгерлік дайындығының аса маңызды
шарты болып табылатын әскери тәртіп.

Командирлер (бастықтар) күн сайын әскери бөлімдерде, кемелерде және бөлімшелерде заңдардың, әскери жарғылардың, командирлердің (бастықтардың) бұйрықтарының (өкімдерінің) талаптарын қатаң басшылыққа ала отырып, әскери тәртіпті қолдануға міндетті.

Лауазымдары көрсетілмеген командирлер (бастыктар) өздеріне бағынышты әскери қызметшілерге қатысты иеленген лауазымы бойынша көзделген әскери атағына сәйкес мынадай тәртіптік билікті:

  а) кіші сержант, сержант, 2-дәрежедегі старшина және 1-дәрежедегі старшина — бөлімше командирінің билігін;

  ә) аға сержант және бас старшина — взвод командирі орынбасарының билігін.

  б) старшина және бас кеме старшинасы, прапорщик пен мичман, аға прапорщик және аға мичман — рота (команда) старшинасының билігін;

  в) кіші лейтенант, лейтенант және аға лейтенант — взвод командирінің билігін;

  г) капитан және капитан-лейтенант — рота (4 рангідегі кеме) командирінің билігін;

  ғ) майор, подполковник, 3-рангідегі капитан мен 2-рангідегі капитан — батальон (3-рангідегі кеме) командирінін I билігін;

  д) полковник пен 1-рангідегі капитан — полк (1-рангідегі корбль) командирінің билігін;

  е) генерал-майор және контр-адмирал — дивизия командирінің билігін;
  ж) генерал-лейтенант және вице-адмирал — корпус (эскадра) командирінің билігін;

  з) генерал-полковник және адмирал — Қазақстан Республикасы қарулы күштері түрлері қолбасшысынын билігін;

  и) армия генералы және Қазақстан Республикасының Маршалы — осы Жарғыдағы билікті толық көлемде пайдаланады.Қазақ тілі терминдерінің салалық ғылыми түсіндірме сөздігі: Әскери іс. Алматы: «Мектеп» ААҚ, 2001 жыл

Дереккөздер

Санат:Әскери іс